31.08.2007 15:19   Selle raha eest on 19 kooli õpilased saanud oma kasutusse rekonstrueeritud või uue koolihoone, teatas RKAS.    Tänavu lõpetas RKAS kooliaasta alguseks ehitustööd kuues koolis, tehes töid 325 miljoni krooni eest.    Algaval kooliaastal saavad Nõo põhikooli õpilased oma kasutusse uue spordihoone, Lindi lasteaed-algkooli koolipere uue koolihoone ja Avinurme keskkooli, Kallemäe kooli Kuressaare filiaali, Tallinna Mustamäe humanitaargümnaasium ning Lasnamäe vene gümnaasiumi õpilased täielikult renoveeritud ja kõikidele kaasaja tingimustele vastavad  koolihooned.    Tuleval aastal saavad omale uued spordihooned Osula põhikool ja Kilingi-Nõmme gümnaasium ning uue ujula Loksa 1. keskkool. Täielikult rekonstrueeritakse Melliste lasteaed-algkool, Mõniste kool, Rõuge põhikool ja lõpetatakse Tartu Mart Reiniku gümnaasiumi rekonstrueerimise teine ning Raudna põhikooli esimene etapp.